
 తమ కులం వాళ్ళకి రాంకు లివ్వటంలోనూ, ఇంటికి కూరగాయలు మోసేవాళ్ళకి డాక్టరేట్ లివ్వటంలోనూ నరసింహం తరువాతే ఎవర్నయినా చెప్పుకోవాలి. వెతికి, వెతికి సింహం అతడిని పట్టుకున్నాడు. తమ కోరిక చెప్పేసరికి నరసింహానికి మొదట మతిపోయింది. అది తిరిగి సర్దుకోవడానికి ఒకరోజు పట్టింది. పడుతుందని తెలిసి మరుసటి రోజు సింహం అతడిని మళ్ళీ కలుసుకున్నాడు. రెండు లక్షలు తక్కువ సొమ్ము కాదు. ఇదిగాక మిగతా ఇద్దరు ఎగ్జామినర్లకి, 'వైవా' ఏర్పాటు చేయడానికి మరో లక్ష. వీళ్ళు పట్టుకున్న కుర్రవాడి పేరు శేఖర్. అమితమైన తెలివి తేటలున్నవాడు. సంవత్సరానికి రెండు థీసెస్ లు వ్రాయగలిగే మెదడున్న వాడు. తిండి దినదిన గండమైనవాడు. అతనూ మొదట్లో వప్పుకోలేదు. కానీ ఆకలి నిజాయితీని జాయించింది. అతడికో లక్ష. రిసెర్చి అయ్యాక కూడా అంత సంపాదించటానికి ఒక జీవితకాలం సరిపోదనే వాస్తవం ఎదురుగా కనబడుతూంది. అదీగాక అంతకన్నా మంచి సబ్జెక్టుతో ఆర్నెల్లు తిరిగేసరికల్లా మరో డాక్టరేట్ ఇప్పిస్తానన్న నరసింహం వాగ్దానం! చివరికి శేఖర్ వప్పుకొన్నాడు. మొత్తానికి దాదాపు ఎనిమిది లక్షల ఖర్చుతో పదిరోజుల్లో డాక్టరేట్ వచ్చింది. కానీ ఇక్కడే ఒక మోసం జరిగింది. నరసింహాన్ని అయిదు సంవత్సరాల క్రితం ఒక స్టూడెంట్ ఇలాగే మొసం చేశాడు. ఆయనగారికి ఒక స్కూటర్ బహుమతిగా ఇవ్వటంతో అతడికి డాక్టరేట్ వచ్చి, ఉద్యోగం కూడా దొరికింది. ఆర్నెల్లయ్యాక క్షేమం కనుక్కోవటం కోసం ఇంటికొచ్చి, ఏదో పని వున్నట్టు స్కూటర్ అడిగి తీసుకుని అదే పోత పోయాడు. టాక్సులు కట్టటం కోసం కక్కుర్తిపడి "సి" బుక్కు అడగటం నిర్లక్ష్యం చేసినా నరసింహం లోలోపల ఉడికి పోయినా ఇది యూనివర్శిటీ అంతా పాకింది. అది వేరే సంగతి, అప్పుడు తను మోసపోయాడు. ఇప్పుడు తనే అలా ఎందుకు చెయ్యకూడదనుకున్నాడు నరసింహం. శేఖరం దగ్గర రిపోర్టు తీసుకుని చివరికొచ్చేసరికి లక్షా ఎగ్గొట్టాడు. ఏమీ చేయలేని ఆ కుర్రవాడు సభలో గొడవచేసి పోలీసులతో అరెస్టుకాబడ్డాడు. అదీ జరిగిన సంగతి. ........ "నువ్వు వెంటనే రమ్మనిపిలవగానే అనుమానం వచ్చింది. ఇంతలో సభలో జరిగిన గొడవ సంగతి తెలిసింది. వెంటనే తెర వెనుక విషయం పూర్తిగా తెలుసుకుని రావటంతో ఆలస్యమైంది" చెప్పటం పూర్తి చేసి అన్నాడు సింహం. కథంతా విన్నాక అతడు వెంటనే మాట్లాడలేదు. చేతిలో పేపర్ వెయిట్ తిప్పుతూ వుండిపోయాడు. అతడి మొహంలో కఠినత్వం చూసి సింహానికే భయం వేసింది. అంతకన్నా పెద్ద విషయాల్లో మోసం జరిగినప్పుడు కూడా ఇంతగా కదిలిపోలేదు.  "ఈ వ్యవహారంలో మనం మొత్తం ఎంత ఖర్చు పెట్టాము సింహం?" "ఏడున్నర లక్షలు దాదాపు". "అదంతా నరసింహం దగ్గర వసూలుచేసి సగం శేఖరానికివ్వు. ఆ ముసలి ప్రొఫెసర్ కి సరదాగా చిన్న శిక్ష కూడా వేస్తే సంతోషిస్తాను" తాపీగా అన్నాడు. అర్థమైనట్టు "నేను వెళ్ళివస్తాను" అంటూ సింహం లేచాడు. "మంచిది" సింహం వెళ్ళిపోయాడు. అతడలాగే చాలాసేపు కూర్చుండిపోయాడు. చీకటి అతడిమొహం మీద మసగ్గా పడుతూంది. టేబిల్ మీద కాగితాన్ని చేతుల్లోకి తీసుకున్నాడు. "కాగితాన్ని సరస్వతి అంటారు. అమ్మా! సరస్వతీ!! ఒకప్పుడు చదువుకోనందుకు నేను సిగ్గుపడేవాడిని. ఇప్పుడు చదువు లేనందుకు గర్వపడుతున్నాను! ఒకప్పుడు రోడ్డు పక్కన నిలబడి, రకరకాల రంగురంగుల సంచులు భుజాన వేసుకుని స్కూళ్ళకి వెళ్ళే పిల్లల్ని కళ్ళప్పగించి చూసేవాడిని. సింహం అన్నట్టు నాలో ఎక్కడో ఏమూలో ఒక శాడిస్టుదాక్కొని వుండి వుంటే - ఇదుగో ఇప్పుడు ఈ చదువుకున్న వాళ్ళని చూసి వాడు కూడా సిగ్గుపడుతున్నాడు. నరసింహంలాటి వాళ్ళు చెప్పే ఈ చదువూ- ఈ యూనివర్శిటీలు ఇచ్చే ఈ డాక్టరేట్లూ నాకక్కర్లేదు. ఎన్నాళ్ళనుంచో నా మనసులో వున్న కోర్కె ఈనాడు పూర్తిగా నశించింది. నన్ను క్షమించు". ఏడు లక్షలా పాతికవేలు ఖర్చుపెట్టి - కేవలం అహాన్ని సంతృప్తి పరుచుకోవటం కోసం సంపాదించిన డాక్టరేట్ కాగితం సిగరెట్ లైటర్ నీలి వెలుతురులో ఎర్రగా మంది బూడిదయింది. ......... (ఇది జరిగిన పదిరోజులకి నరసింహాన్ని బయట చెట్టుకి నగ్నంగా కట్టేసి దొంగలు ఇల్లు దోచుకుపోయారు. యూనివర్శిటీ కాంపస్ లో ఊరి చివర ఇల్లు - ప్రొద్దున్నే రన్నింగ్ కి వెళ్ళిన విద్యార్థులు కట్లువిప్పారు. అది అక్కడితో ఆగలేదు. మూడురోజుల తర్వాత బ్రోతల్ హౌస్ లో అతడిని అరెస్టు చేశారు. ఇల్లుదోచుకోబడి మూడు రోజులు కాకముందే బ్రోతల్ హౌస్ కి వెళ్ళిన అతడిని చూసి అందరూ నవ్వుకోసాగారు. అతడి నెత్తీనోరుకొట్టుకుని నిజం చెపుతానన్నా వినే ఓపిక ఎవరికుంది? ఇది ఇక్కడ కూడా ఆగలేదు. ఒక రాత్రి అతడు యూనివర్శిటీ రికార్డులు తగలబెట్టే ప్రయత్నం చేస్తుంటే వాచ్ మెన్ పట్టుకున్నాడు. మెంటల్ హాస్పిటల్ సూపరింటెండెంటు పరీక్షచేసి అతడికి మతిభ్రమించినట్టు సర్టిఫై చేశాడు. ఉద్యోగం పోయింది. ...సింహం దృష్టిలో చిన్న శిక్ష అంటే అంతే మరి!    5 ఫంక్షన్ అయిపోయాక ప్రభుత్వ కార్లో ఫాస్టస్ హోటల్ లో దింపబడ్డాడు. అతడు తన రూమ్ తలుపు తీసి వుండటం గమనించి విస్మయంతో లోపలికి వెళ్ళాడు. "రండి మిత్రమా రండి. మీ కోసమే చూస్తున్నాను" అంటూ ఆహ్వానించాడు. అది తన గదే అయినట్టూ, వచ్చినవాడు గెస్టు అయినట్టు. "...లోపల్నుంచి నెపోలియన్ బ్రాందీ వాసన ఎదుటి రూంలోకి దూసుకొస్తుంటే ఆగలేకపోయాను. న రూమే అనుకుని ఈ గది తాళాలు ఇచ్చారు రిసెప్షన్ లో. మీరేమీ కంగారు పడలేదు కదా". "లేదు" అన్నాడు ఫాస్టస్. "నిజానికి సంతోషంగా వుంది కూడా" ఇద్దరూ చెరో రెండు పెగ్గులూ పూర్తిచేసేసరికి పన్నెండయింది. మూడో పెగ్గు పోస్తూ వుండగా ఎదురు రూమ్ లోంచి ఫోను మ్రోగింది. "నిశ్చయంగా మా ఆవిడే. నేను లేనని చెప్పండి". ఫాస్టస్ రిసీవర్ ఎత్తాడు. "ఆయన అక్కడ ఉన్నారా!" అతడు వెంటనే అబద్ధం చెప్పలేకపోయాడు. "ఒకసారి ఫోను ఆయనకిస్తారా" అట్నుంచి అభ్యర్థనగా వినిపించింది. రిసీవర్ అందించాడు. ఆమె అట్నుంచి ఏం చివాట్లు పెట్టిందో గానీ అతడు లేచినిలబడి, తూలబోయి నిలదొక్కుకుని "నేను సాయంత్రం చెప్పింది నిజమే" అన్నాడు.

 tama kulam vaallaki raanku livvatamloonuu, intiki kuuragaayalu mosevallaki doctorate livvatamloonuu narasimham taruvathe evarnayina cheppukovali. vetiki, vetiki simham atadini pattukunnadu. tama korika cheppesariki narasimhaaniki modata matipoyindi. adhi tirigi sardukovadaaniki okaroju pattindi. padutundani telisi marusati roju simham atadini mallee kalusukunnadu. rendu lakshalu takkuva sommu kaadu. idigaaka migata iddaru egjaminarlaki, 'vaiva' erpaatu cheyadaaniki maro laksha. veellu pattukunna kurrawadi paeru shekhar. amitamaina telivi tetalunnavadu. samvatsaraaniki rendu theses lu vraayagalige medadunna vaadu. tindi dinadina gandamainavaadu. athanuu modatlo vappukoledu. cony aakali nijaayitiini jaayinchindi. atadiko laksha. reserchi ayyaka kuudaa anta sampaadinchataaniki oka jeevitakaalam saripodane vaastavam edurugaa kanabadutuundi. adeegaaka antakanna manchi sabjektutho aarnellu tirigesarikalla maro doctorate ippistaananna narasimham vaagdaanam! chivariki shekhar vappukonnadu. mottaaniki daadaapu enimidi lakshala kharchuto padirojullo doctorate vachindi. cony ikkade oka mosam jarigindi. narasimhaanni ayidu samvatsaraala kritam oka student ilaage mosam cheshaadu. aayanagaariki oka scooter bahumatigaa ivvatamtho atadiki doctorate vachi, udyogam kuudaa dorikindi. aarnellayyaaka kshemam kanukkovatam kosam intikochi, edho pani vunnattu scooter adigi teesukuni adhe potha poyadu. taxulu kattatam kosam kakkurtipadi "si" bukku adagatam nirlakshyam chesina narasimham lolopala udiki poina idhi university antaa paakindi. adhi vere sangati, appudu tanu mosapoyadu. ippudu tane alaa enduku cheyyakudadanukunnadu narasimham. sekharam daggara reportu teesukuni chivarikochesariki laksha eggottaadu. emi cheyaleni aa kurravaadu sabhalo godavachesi polisulatho arestukaabaddaadu. adhee jarigina sangati. ........ "nuvvu ventane rammanipilavagaane anumanam vachindi. intalo sabhalo jarigina godava sangati telisindi. ventane tera venuka vishayam puurtigaa telusukuni raavatamtho aalasyamaindi" cheppatam puurti chesi annadu simham. kathantaa vinnaka atadu ventane matladaledu. chetilo paper veyit tipputuu vundipoyaadu. atadi mohamlo kathinatvam chusi simhaanike bhayam vesindi. antakanna pedda vishayaallo mosam jariginappudu kuudaa intagaa kadilipoledu.  "ee vyavahaaramlo manam mottam entha kharchu pettaamu simham?" "edunnara lakshalu daadaapu". "adanta narasimham daggara vasuluchesi sagam sekharaanikivvu. aa musali professor ki saradaagaa chinna shiksha kuudaa veste santoshistaanu" taapeegaa annadu. arthamainattu "nenu vellivastaanu" antuu simham lechaadu. "manchidi" simham vellipoyaadu. atadalaage chaalaasepu koorchundipoyaadu. cheekati atadimoham meeda masagga padutuundi. tabil meeda kaagitaanni chetulloki teesukunnadu. "kaagitaanni saraswati antaaru. amma! saraswati!! okappudu chaduvukonanduku nenu siggupadevadini. ippudu chaduvu lenanduku garvapadutunnaanu! okappudu roddu pakkana nilabadi, rakarakaala rangurangula sanchulu bhujana vesukuni skoollaki velle pillalni kallappaginchi chusevadini. simham annattu naalo ekkado emuulo oka saadistudaakkoni vundi vunte - idugo ippudu ee chaduvukunna vaallani chusi vaadu kuudaa siggupadutunnadu. narasimhamlaati vaallu cheppe ee chaduvuu- ee universitylu iche ee doctorateloo nakakkarledu. ennaallanuncho naa manasulo vunna korke eenaadu puurtigaa nasinchindi. nannu kshaminchu". edu lakshala paatikavelu kharchupetti - kevalam ahaanni santrupti paruchukovatam kosam sampaadinchina doctorate kaagitam sigaret liter neeli veluturulo erraga mandi boodidayindi. ......... (idhi jarigina padirojulaki narasimhaanni bayata chettuki nagnamgaa kattesi dongalu illu dochukupoyaru. university compus loo oori chivara illu - proddunne ranning ki vellina vidyaarthulu katluvippaaru. adhi akkaditho aagaledu. moodurojula tarvaata brothal hous loo atadini arestu chesaru. illudochukobadi moodu rojulu kakamunde brothal hous ki vellina atadini chusi andaruu navvukosaagaaru. atadi nettiinoorukottunu nijam cheputananna vine opika evarikundi? idhi ikkada kuudaa aagaledu. oka raatri atadu university rikaardulu tagalabette prayatnam chestunte wach men pattukunnadu. mental haspital suparintendentu pareekshachesi atadiki matibhraminchinattu sartifie cheshaadu. udyogam poyindi. ...simham drushtilo chinna shiksha ante anthe mari!    5 function aipoyaka prabhutva kaarlo fastus hotal loo dimpabaddaadu. atadu tana room talupu teesi vundatam gamaninchi vismayamtho lopaliki vellaadu. "randi mitrama randi. mee kosame chustunnanu" antuu aahvaaninchaadu. adhi tana gade ayinattu, vachinavaadu gestu ayinattu. "...lopalnunchi nepolian brandi vasana eduti roomloki doosukostunte aagalekapoyaanu. na roome anukuni ee gadi taalaalu icharu reseption loo. meeremi kangaaru padaledu kada". "ledu" annadu fastus. "nijaaniki santoshamgaa vundi kuudaa" iddaruu chero rendu pegguluu poortichesesariki pannendayindi. moodo peggu postu vundagaa eduru room lonchi phonu mrogindi. "nischayamgaa maa aavide. nenu lenani cheppandi". fastus recever ettaadu. "aayana akkada unnara!" atadu ventane abaddham cheppalekapoyadu. "okasari phonu ayanakistara" atnunchi abhyarthanagaa vinipinchindi. recever andinchaadu. aame atnunchi yem chivaatlu pettindo gaanee atadu lechinilabadi, thoolaboyi niladokkukuni "nenu saayantram cheppindi nijame" annadu.